Aamurentoutus Paratiisissa
2024-08-21 09:00 - 10:00 (Europe/Helsinki) | KUMMA, Kauppakatu 35, Kuopio, 70100
Aamurentoutuksissa virittäydytään kesäpäivään lempeän, kehoa vapauttavan ja mielen luovuutta edistävän liikkeen, sekä hermostoa tasapainottavan hengityksen kautta. Meditatiivinen kehonhuoltohetki viimeistellään äänimaljan rentouttavalla soinnilla. Pukeudu mukavasti, ja ota myös lämmin vaate sekä vesipullo mukaan.
Aamurentoutus sisältyy Kuopion taidemuseon pääsymaksuun 10/5 €, alle 18-vuotiaat ilmaiseksi ja Museokortti käy maksuvälineeksi.

Taidevartti: Michael Schilkin, Taisto Kaasinen ja eläinveistokset
2024-08-21 13:00 - 13:30 | KUMMA, Kauppakatu 35, Kuopio, 70100
Tämänkertaisella Paratiisi-näyttelyn taidevartilla kuullaan Michael Schilkinista ja Taisto Kaasisesta, sekä tutustutaan heidän tekemiinsä eläinveistoksiin.
Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartti sisältyy Kuopion taidemuseon pääsymaksuun 5/10€, alle 18-vuotiaat ilmaiseksi ja Museokortti käy maksuvälineeksi.

Opastus: Kuopion museon kohokohdat
2024-08-21 14:00 - 14:45, 2024-08-24 14:00 - 14:45 | Kuopion Museo, Museokatu 1, Kuopio, 70100
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Luento: Kädellisiä oomme kaikki – miltä näyttää apinoiden sukupuu?
2024-08-21 17:30 - 18:30 | Kuopion Museo, Museokatu 1, Kuopio, 70100
Tunnetko tamariinit, marakatit, kummittelijat, sifakat ja gibbonit? Kädelliset muodostavat monimuotoisen ryhmän ulkonäön, elintapojen ja elinalueiden suhteen. Miten uhanalaisia apinoita suojellaan ja miten omassa arjessa voi kantaa kortensa kekoon? Esittelyssä ovat myös Korkeasaaren apinalajit.
Luennoitsijana Tero Kirjosalo, Korkeasaaren ympäristökasvattaja ja biologi.
Vapaa pääsy.

Taijia ja tähdenlentoja
2024-08-21 20:00 - 22:00 | Huuhanmäen tähtitorni, Huuhankatu, Kuopio, 70600, Finland
Huuhanmäen tähtitornissa on mahdollisuus tulla bongailemaan tähdenlentoja ja virittäytyä tunnelmaan taijin parissa! Perseidit on yksi vuoden upeimmista meteoriparvista.
Taijia ulkosalla klo 20-20.45, tähdenlentojen bongausta ja tähtitaivaaseen tutustumista klo 21-22. Tähdenlentoja voi tulla bongaamaan myös ilman taijiin osallistumista.
Vapaa pääsy. Lisätietoja Kuopion kaupungin liikuntakoordinaattorilta p. 044 718 2510.

Apinavartit
2024-08-22 15:00 - 15:30 | Kuopion Museo, Museokatu 1, Kuopio, 70100
Vaihtuvasisältöisillä apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan Kuopion Museon pääsylipulla (13 / 7 €, alle 18-v. maksuton), Museokortti käy.
Kesto 15–30 minuuttia.
Apinavarttien aiheet ja ajankohdat

To 13.6. klo 15 Monimuotoinen Madagaskar: Madagaskar oli 170 miljoonaa vuotta sitten vielä keskellä mannerta, mutta nykyään se on maailman neljänneksi suurin saari. Vuosimiljoonien eriytyminen ja lukuisat elinympäristöt ovat mahdollistaneet monimuotoisten puoliapinaheimojen kehittymisen saarelle.
To 20.6. klo 15 Söpö ja myrkyllinen: Hidaslorit ovat Kaakkois-Aasiassa asustavia otuksia, joiden ulkokuori todella pettää. Valtavan suloiset karvapallot ovat nimittäin varsin myrkyllisiä.
To 27.6. klo 15 Puuttuva rengas: Vuonna 1953 tiedemaailmaa ravisteli skandaali: maailman kuuluisin fossiili paljastui väärennökseksi, ja lähes kaikki, mitä tiedettiin ihmisten ja simpanssien yhteisestä historiasta, joutui romukoppaan.
To 25.7. klo 15 Mikä kädellisen puusta ajoi? Maankuoren repeämästä alkanut Itä-Afrikan hautavajoamasysteemin synty on esimerkki geologisesta prosessista, joka on vaikuttanut evoluution kulkuun ja siten muun muassa kädellisten kehitykseen.
To 1.8. klo 15 Jumalalliset apinat: Jumalten sanansaattajia ja onnenkantamoisia, apinoista on moneksi! Kädellisiä esiintyy erilaisissa rooleissa myyteissä ja uskomuksissa ympäri maailman. Tällä vartilla luodaan lyhyt katsaus muutamiin myyttisiin apinoihin.
To 8.8. klo 15 King Kongista Herra Tossavaiseen: Kädelliset esiintyvät useassa etenkin 1900-luvulla länsimaissa tuotetussa kirjassa, elokuvassa ja pelissä. Mitä kaikkia apinoita populaarikulttuurista löytyy, ja millaisia rooleja sukulaisillemme on näissä teoksissa annettu?
To 15.8. klo 15 Ensimmäiset esivanhemmat: Omat juuret ovat kiinnostaneet meitä ihmisiä pitkään. Tällä vartilla tutustutaan ensimmäisiä kädellisiä etsineiden paleontologien työhön ja heidän tekemiinsä kiehtoviin löytöihin.
To 22.8. klo 15  Mölinää sademetsässä: Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.
To 29.8. klo 15 Ai-ai – Madagaskarin erikoistuja: Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä: Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina: Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut: Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”: Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Kuopion kaupunginorkesterin miniorkesteri
2024-08-22 16:00 - 16:30 | Kuopion kaupungintalon juhlasali, Tulliportinkatu 31, Kuopio, 70110, Suomi
Kuopion kaupunginorkesterin kokoonpano eli miniorkesteri vierailee Kuopion kaupungintalon juhlasalissa torstaina 22. elokuuta 2024.
Kokoonpanoa johtaa 12-vuotias Arijus Šereckis. Konsertissa kuullaan muun muassa Jean Sibeliuksen ja W. A. Mozartin säveliä.
Kesto noin 30min. Vapaa pääsy.
Konsertti on osa Meidän Kuopio -festivaalia.

Rötösten Kuopio -kävelykierros
2024-08-22 18:00 - 20:00 | Kuopio, Kauppakatu 45, Kuopio, 70110
Tule kuulemaan, millaisia rikoksia Kuopiossa on tehty ajan mittaan.
Lähtö torilta Siskotyttö-patsaan luota, kierros päättyy Tuomiokirkon kulmalle. Kierroksen pituus noin 3km.
Liput 10 €, osta liput>>

Stand Up: Toni Jyvälä & Teuris
2024-08-22 20:30 - 22:00 | Hophaus Tahko, Tahkonrinteenkatu 7, Tahkovuori, 73310
Hopparin Stand Up -torstai: Toni Jyvälä & Teuris!

Showtime klo 20:30, K-18.
Liput 13 €, osta ennakkoon:

Break Sokos Hotel Tahkon vastaanotosta
Ticketmasterista
Hophaus Tahkon tiskiltä

Ryhmämyynti sales.peeassa@sok.fi
Lippuja saatavilla klo 20 alkaen myös ovelta, ellei ole loppuunmyyty.

Lepakkoretki
2024-08-22 20:30 - 23:00 | Väinölänniemi, Väinölänniemi 96, Kuopio, 70100
Retkellä tutustutaan lepokoiden salattuun elämään Väinölänniemellä, Rönössä ja Varvisaaressa. Kävelyä tulee noin 4km.
Opastus suomeksi ja tarvittaessa englanniksi. Retki on maksuton.
Aloitus Väinölänniemen ulkokuntosalin luota.
Lisätietoja retkenvetäjältä puh. 044 718 2143.

K0NTROn DJ:t
2024-08-23 16:00 - 22:00 | Muuntamon Piha, Kauppakatu 8, Kuopio, 70100, Suomi
Perjantaina 23. elokuuta Muuntamon pihalla musiikit tarjoilee kuopiolaisen DJ- ja tapahtumatuottajakollektiivin K0NTROn DJ:t sekä heidän kutsumansa vierailevat DJ:t. DJ:t soittavat levyjä klo 16-22.
Luvassa on siis rentoa menoa ja kesäisiä melodioita. Voit tulla joko laittamaan jalalla koreaksi taikka tulla vain fiilistelemään menosta ja meiningistä!
Grilli käy kuumana koko päivän, portit auki klo 14.
Ikärajaton tapahtuma, vapaa pääsy. Säävaraus.

Vaahteraliiga: Steelers - Crusaders
2024-08-23 18:30 | Väinölänniemen stadion, Väinölänniemi, Kuopio, 70100, Suomi
Vaahteraliigaa Väinölänniemellä! Steelers vs. Crusaders perjantaina 23. elokuuta 2024.
Ottelu alkaa klo 18.30.
Liput

15 €
10 € opiskelijat, eläkeläiset, työttömät, opiskelijat ja alle 18-v.
Alle 16-v. maksutta
Osta liput>>

Kuopion kaupunginteatterin avoimet harjoitukset
2024-08-23 18:30 - 21:00 | Kuopion Kaupunginteatteri, Niiralankatu 2, Kuopio, 70600, Suomi
Tule seuraamaan Kuopion kaupunginteatterin näytelmäharjoituksia perjantaina 23. elokuuta!

Veriveljet Minna-näyttämöllä klo 18.30-19.30 ja klo 20-21
Kuolleista herännyt Maria-näyttämöllä klo 18.30-19.30

Yleisöä otetaan sisään niin paljon, kuin salissa riittää paikkoja. Paikat voi valita vapaasti katsomosta.
Harjoituksiin on vapaa pääsy.

Korttelimuseon miekkailunäytös
2024-08-23 19:00 - 20:00 | Kuopion Korttelimuseo, Kirkkokatu 22, Kuopio, 70100, Suomi
Miekkailu on fyysinen laji, jossa on historiallinen kaiku.
Savon miekka järjestää Kuopion korttelimuseon pihapiirissa kesän aikana miekkailunäytöksiä lauantaisin/perjantaisin sekä avoimia harjoituksia muutamana keskiviikkona. Myös näytösten jälkeen on mahdollisuus kokeilla itse miekkailua. Vapaa pääsy.
Tervetuloa tutustumaan miekkailuun – olisiko siitä vaikka uudeksi harrastukseksi!
Ajankohdat ja teemat

Lauantaina 6.7. klo 15 näytös: keskiaikainen kaksintaistelu
Keskiviikkona 10.7. klo 16.30 avoimet harjoitukset
Lauantaina 20.7. klo 15 näytös: keskiajan taistelukenttä
Keskiviikkona 24.7. klo 16.30 avoimet harjoitukset
Lauantaina 10.8. klo 15 näytös: uuden ajan kaksintaistelu
Perjantaina 23.8. klo 19 näytös: uuden ajan taistelukenttä

Kahdeksas ihme
2024-08-23 22:30 - 23:55 | Hophaus Tahko, Tahkonrinteenkatu 7, Tahkovuori, 73310
Hophaus Live: Kahdeksas Ihme plays Eppu Normaali!
Tunnetuimpien Eppu -hittien lisäksi keikoilla kuullaan myös niitä tosifanien rakastamia, hieman vähemmälle huomiolle jääneitä klassikoita.

Showtime klo 22:30
Vapaa sisäänpääsy
K-18

Tommi Läntinen
2024-08-23 23:55 | Albatrossi, Makasiininkatu 1, Kuopio, Suomi, 70100
Tommi Läntinen Albatrossissa!
Ovet klo 21, showtime klo 00. K-20.
Vapaa pääsy!

Pickleballin SM-kisat
2024-08-24 - 2024-08-25 | Vuorelan koulun kaukalo, Rinnepolku 1, Siilinjärvi, 70910, Finland
Pickleballin ulkokenttien SM-kisat kisataan Vuorelan koulun kaukalossa lauantaista sunnuntaihin 24.-25. elokuuta 2024. Kisat ovat ensimmäiset viralliset pickleballin ulkokenttien SM-kisat.
Lauantaina kisataan miesten ja naisten nelinpelien sekä miehet 50 nelinpelien SM-titteleistä. Sunnuntaina vuorossa ovat miesten kaksinpelit, sekanelinpelit sekä miehet 50 kaksinpelit.
Pelit käynnistyvät kumpanakin päivänä klo 9. Lauantaina miesten nelinpelin finaali starttaa noin klo 20. Sunnuntaina viimeiset pelit alkavat noin klo 17.
Järjestelyistä vastaa Vuorelan Veikot sekä Suomen Pickleball-liitto.

Siimeksessä
2024-08-24 10:00 - 14:00 | Pilpan maja, Pilpantie 261, Kuopio, 70780
Siimeksessä on koko perheen ulkoilmatapahtuma, joka yhdistää retkeilyn, monitaiteisen tarjonnan sekä Pilpan, Vuorilammen ja Kolmisopen metsämaisemat.
Ohjelmassa muun muassa luontojoogaa, musiikkia, maalaamista, villiyrttien maistatusta ja maksuttomia koirien tarvikkeita.
Tapahtuma on maksuton. Kokoontumispaikkana toimii Pilpan majan pysäköintialue, esitykset ja työpajat luontopolkujen varsilla, joihin siirrytään jalan. Myös koirat ovat tervetulleita! Säävaraus.

International Food Party
2024-08-24 15:00 - 19:00 | Kuopion kulttuurikonepaja, Pohjolankatu 1, Kuopio, 70500
International Food Party juhlii kulttuurista monimuotoisuutta ruuan universaalin kielen avulla. Tämän perheystävällisen kokoontumisen tavoitteena on tuoda yhteen Kuopiossa asuvat eri kansallisuudet, sekä edistää yhteisöllisyyttä ja kulttuurivaihtoa. Tapahtuma on kaikille avoin, vain ruuan maistelusta peritään pieni maksu.
Tapahtuma järjestetään Kuopion Kulttuurikonepajalla 24. elokuuta klo 15 alkaen. Kyseessä on koko perheelle sopiva tapahtuma, joka on suunnattu kaikille Kuopiossa asuville.
Osallistujat eri maista esittelevät perinteisiä ruokia, tarjoavat makuelämyksiä ja kertovat tarinoita ruokien kulttuurisesta merkityksestä ja valmistusmenetelmistä. Hakuprosessin kautta valitut osallistujat tarjoavat kävijöille aidon ja mukaansatempaavan kokemuksen. International Food Party kutsuu kaikki koolle juhlimaan ja tutustumaan toistensa ruokaperinteisiin!
———————
An International Food party event is to designe to celebrate cultural diversity through the universal language of food. This family-friendly gathering aims to bring together the diverse nationalities residing in Kuopio, fostering community spirit and cultural exchange. This will be an open event for everyone but there will be small fee for tasting the food.
The event will be at Kuopion Konepaja on 24th August from 15:00 onwards. This is a family event targeting all the people who are living in Kuopio.
Presenters from various countries will showcase traditional dishes at individual tables, offering tastings and sharing stories about their cultural significance and preparation methods. Presenters will be selected through application process.

Kansallinen Liiga: KuPS - JyPK
2024-08-24 16:00 | Väre Areena, Kaartokatu 6, Kuopio, 70620
Kansallista Liigaa Väre Areenalla! KuPS vs. JyPK lauantaina 24. elokuuta 2024!
Ottelu alkaa klo 16.
Liput

9 € aikuinen
7 € opiskelija, lapsi (7-15-v.)
Osta liput>>

Juliet Jonesin Sydän
2024-08-24 20:00 | Sawohouse, Tarhakuja 1, Kuopio, 70780, Suomi
Sawohousen sisäpihalla Juliet Jonesin Sydän lauantaina 24. elokuuta.
Showtime klo 20. K-18.
Liput

27,50 €
35 € ovelta, mikäli lippuja jäljellä
Osta liput>>

Popkone
2024-08-24 22:30 - 23:55 | Hophaus Tahko, Tahkonrinteenkatu 7, Tahkovuori, 73310
Hophaus Live: Popkone!
Luvassa on hyvänolon tunnetta aiheuttavaa hittitykitystä eri vuosikymmeniltä, 50 -luvulta 2000-luvulle.

Showtime klo 22:30
Vapaa sisäänpääsy
K-18

Muuntamon kirppis
2024-08-25 10:00 - 17:00 | Muuntamon Piha, Kauppakatu 8, Kuopio, 70100, Suomi
Muuntamon Pihalla järjestetään kirpputori joka sunnuntai klo 10-17 aina elokuun loppuun saakka. Kirppis järjestetään säävarauksella.
Kirppispaikka 5 €, varaukset ja lisätiedot täältä.
Vilttipaikkoja saatavissa maksutta, kysy lisää henkilökunnalta saapuessa.
25.8. kirppiksen lisäksi poniajelut Sumppi-ponilla klo 12-14.

Opastus: Sauma – Muoti taiteessa, taide muodissa
2024-08-25 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Mitä tapahtuu, kun tulevaisuuden designerit käyttävät suunnittelun lähtökohtana taideteoksia? Sauma-näyttelyssä opiskelijoiden fyysiset ja digitaaliset vaatteet, kuosit ja korut ovat vuoropuhelussa taidemuseon kokoelmien kanssa. Esillä on saumattomasti asiaan liittyviä uusia hankintoja kuten myös vanhempia kokoelmateoksia.
Sauma – Muoti taiteessa, taide muodissa – on Savonian muotoiluopiskelijoiden taidonnäyte, joka avaa nykypäivän muodin ja muotoilun maailmaa ja sen prosesseja. Suunnittelijoiden inspiraationa ovat olleet Kuopion taidemuseon kokoelmien teokset ja arkkitehtuuri. Kuvataiteessa on kautta aikojen otettu vaikutteita pukeutumisesta, muodista ja sen ilmiöistä – ja päinvastoin. Olipa vaatetus tarkoin harkittua tai harkitsemattoman oloista, se on osa jatkuvasti elävää itseilmaisua ja kannanottoa. Pukeutuminen on identiteetin visuaalinen ääni.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Veikkausliiga: KuPS - IFK Mariehamn
2024-08-25 16:00 | Väre Areena, Kaartokatu 6, Kuopio, 70620
Veikkausliigaa Väre Areenalla! KuPS vs. IFK Mariehamn sunnuntaina 25. elokuuta 2024.
Ottelu pelataan klo 16 alkaen.
Liput

Aikuinen alk. 17 € ennakko, 22 € portilta
Opiskelija ja eläkeläinen 14 € ennakko, 19 € portilta
Lapsi 7-15-v. 9 € ennakko, 14 € portilta
Alle 7-v. lapsi ilmaiseksi ilman omaa istumapaikkaa
Osta liput>>

Teemaopastus: Kuoleman keskisormi ja muita apinauskomuksia
2024-08-27 15:00 - 16:00 | Kuopion Museo, Museokatu 1, Kuopio, 70100
Millaisia kädellisiin liittyviä uskomuksia eri kulttuureista löytyy? Millainen ihmisen suhde muihin kädellisiin on ollut historiassa, millainen se on nyt? Teemaopastus kestää noin tunnin.
Opastusmaksu 3 € + museon pääsymaksu (13 / 7 €, alle 18-v. maksuton), Museokortti käy museon pääsymaksun maksuvälineenä. Opastusmaksua ei peritä alle 18-vuotiailta.

Kauppaa, kulttuuria ja kapakoita Kauppakadulla
2024-08-27 18:00 - 20:00 | Kuopio, Kauppakatu 45, Kuopio, 70110
Kävelykierroksella kuullaan Kauppakadusta, kaupungin merkittävimmästä reitistä satamasta torille.
Lähtöpaikka torin Siskotyttö-patsaalta, kierros loppuu matkustajasataman aallonmurtajalle. Kesto 2h.
Liput 10 €, osta liput>>

Taidevartti: Maailman vahvin mummo
2024-08-28 13:00 | KUMMA, Kauppakatu 35, Kuopio, 70100
Sauma – Muoti taiteessa, taide muodissa -näyttelyn viimeisellä taidevartilla tutustutaan kuvanveistäjä Kerttu Horilan Maailman vahvin mummo -teokseen (2020). Tästä veistoksesta muutama Savonian muotoiluopiskelija sai inspiraation omiin Sauma-näyttelyn töihin.
Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Opastus: Apinat!
2024-08-28 14:00 - 14:45 | Kuopion Museo, Museokatu 1, Kuopio, 70100
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v. maksutta). Museokortti käy.
